CELEX: 32019R0957
Language: lv
Date: 2019-06-11 00:00:00
Title: Komisijas Regula (ES) 2019/957 (2019. gada 11. jūnijs), ar ko attiecībā uz (3,3,4,4,5,5,6,6,7,7,8,8,8-tridekafluoroktil) silāntriolu un TDFA groza XVII pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) (Dokuments attiecas uz EEZ.)

12.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 154/37
               
            
         KOMISIJAS REGULA (ES) 2019/957
         (2019. gada 11. jūnijs),
         ar ko attiecībā uz (3,3,4,4,5,5,6,6,7,7,8,8,8-tridekafluoroktil) silāntriolu un TDFA groza XVII pielikumu Eiropas Parlamenta un Padomes Regulai (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (1), un jo īpaši tās 68. panta 1. punktu,
         tā kā:
         
                     (1)
                  
                  
                     Dānijas Karaliste 2016. gada 20. aprīlī iesniedza Eiropas Ķimikāliju aģentūrai (“Aģentūra”) dokumentāciju atbilstīgi Regulas (EK) Nr. 1907/2006 69. panta 4. punktam, lai sāktu ierobežošanas procesu saskaņā ar minētās regulas 69.–73. pantu (“XV pielikuma dokumentācija”). XV pielikuma dokumentācijā norādīts, ka eksponētība (3,3,4,4,5,5,6,6,7,7,8,8,8-tridekafluoroktil)silāntriolam un jebkuram tā mono-, di- vai tri-O-(alkil)atvasinājumam (šie atvasinājumi tiek dēvēti par “TDFA”) kopā ar organiskajiem šķīdinātājiem izsmidzināmos līdzekļos rada nopietnus, akūtus plaušu bojājumus un tādējādi apdraud cilvēku veselību. Tādēļ tika ierosināts aizliegt šos maisījumus laist tirgū izsmidzināmos līdzekļos, kas paredzēti plašam patērētāju lokam. Dānija secināja, ka XV pielikuma dokumentācijā pierādīts, ka ir vajadzīga rīcība Savienības mērogā.
                  
               
                     (2)
                  
                  
                     Dānija ierosināja (3,3,4,4,5,5,6,6,7,7,8,8,8-tridekafluoroktil)silāntriola un visu tā TDFA robežkoncentrāciju noteikt 2. daļas no miljarda (masas) maisījumos, kas satur organiskos šķīdinātājus, jo šāda robežkoncentrācija atbilst noteikšanas robežai.
                  
               
                     (3)
                  
                  
                     Aģentūras Riska novērtēšanas komiteja (RAC) 2017. gada 10. martā pieņēma atzinumu, kurā secināts, ka riski, kas plašai sabiedrībai rodas, lietojot izsmidzināmus aizsardzības vai impregnēšanas līdzekļus, kas satur (3,3,4,4,5,5,6,6,7,7,8,8,8-tridekafluoroktil)silāntriolu vai TDFA un organiskos šķīdinātājus, netiek pienācīgi kontrolēti, un ka ierosinātais ierobežojums ir piemērots pasākums risku mazināšanai. Turklāt RAC uzskatīja, ka TDFA un/vai (3,3,4,4,5,5,6,6,7,7,8,8,8-tridekafluoroktil)silāntriola un organisko šķīdinātāju maisījums būtu jāmarķē tā, lai nodrošinātu, ka šo līdzekļu profesionāli lietotāji ir informēti par īpašo apdraudējumu, kas saistīts ar minēto maisījumu izmantošanu.
                  
               
                     (4)
                  
                  
                     Aģentūras Sociālās un ekonomiskās analīzes komiteja (SEAC) 2017. gada 15. jūnijā pieņēma atzinumu, norādot, ka ierosinātais ierobežojums, ņemot vērā RAC un SEAC ierosinātās izmaiņas, ir vispiemērotākais Savienības mēroga pasākums, kas novērstu riskus, kas ir saistīti ar eksponētību izsmidzināmiem līdzekļiem, kuri satur (3,3,4,4,5,5,6,6,7,7,8,8,8-tridekafluoroktil)silāntriola un TDFA, un organisko šķīdinātāju maisījumus, ņemot vērā tā sociālekonomiskos ieguvumus un sociālekonomiskās izmaksas. Ņemot vērā neskaidrības par attiecīgo izsmidzināmo līdzekļu klātbūtni tirgū piegādei plašam patērētāju lokam, ierosinātā pasākuma efektivitāti, kā arī priekšlikuma iespējami zemās izmaksas, SEAC secināja, ka ierosinātais ierobežojums nav nesamērīgs.
                  
               
                     (5)
                  
                  
                     
                        SEAC piekrita Dānijai, ka ierobežojuma piemērošanas atlikšana par 18 mēnešiem šķiet pietiekama, lai ieinteresētajām personām būtu pietiekami daudz laika veikt atbilstošus pasākumus ar mērķi panākt atbilstību ierosinātajam ierobežojumam.
                  
               
                     (6)
                  
                  
                     Ierobežošanas procedūras laikā notika apspriešanās ar Aģentūras Ieviešanas informācijas apmaiņas forumu saskaņā ar Regulas (EK) Nr. 1907/2006 77. panta 4. punkta h) apakšpunktu, un tās ieteikumi tika ņemti vērā.
                  
               
                     (7)
                  
                  
                     Aģentūra 2017. gada 29. augustā iesniedza Komisijai RAC un SEAC atzinumus (2), pamatojoties uz kuriem Komisija secināja, ka tādu izsmidzināmo līdzekļu laišana tirgū piegādei plašam patērētāju lokam, kuri satur (3,3,4,4,5,5,6,6,7,7,8,8,8-tridekafluoroktil)silāntriolu un/vai TDFA kopā ar organiskajiem šķīdinātājiem, rada nepieņemamu risku cilvēka veselībai, un šis jautājums ir jārisina Savienības mērogā.
                  
               
                     (8)
                  
                  
                     Ņemot vērā XV pielikuma dokumentāciju un RAC un SEAC atzinumus, tostarp par alternatīvu pieejamību, Komisija uzskata, ka ierosinātais ierobežojums ar grozījumiem novērstu konstatētās bažas, neradot būtisku slogu nozarei, piegādes ķēdei vai patērētājiem. Tādējādi Komisija secina, ka Dānijas ierosinātais ierobežojums, kas grozīts atbilstīgi RAC un SEAC ierosinājumam, ir piemērots Savienības mēroga pasākums, kas palīdzēs novērst risku plašai sabiedrībai, ko rada izsmidzināmi līdzekļi, kas satur (3,3,4,4,5,5,6,6,7,7,8,8,8-tridekafluoroktil)silāntriola un TDFA, un organisko šķīdinātāju maisījumu.
                  
               
                     (9)
                  
                  
                     Ja izsmidzināmie līdzekļi, kas satur (3,3,4,4,5,5,6,6,7,7,8,8,8-tridekafluoroktil)silāntriolu un/vai TDFA kopā ar organiskajiem šķīdinātājiem, tiek laisti tirgū piegādei plašam patērētāju lokam, tas ietver šo līdzekļu pieejamības nodrošināšanu plašai sabiedrībai.
                  
               
                     (10)
                  
                  
                     Būtu jāatvēl pietiekams laiks, kurā ieinteresētās personas varētu veikt piemērotus pasākumus ar mērķi panākt atbilstību ierosinātajam ierobežojumam. Jaunā ierobežojuma piemērošana tādēļ būtu jāatliek.
                  
               
                     (11)
                  
                  
                     Tāpēc attiecīgi būtu jāgroza Regula (EK) Nr. 1907/2006.
                  
               
                     (12)
                  
                  
                     Šajā regulā noteiktie pasākumi ir saskaņā ar atzinumu, ko sniegusi atbilstīgi Regulas (EK) Nr. 1907/2006 133. pantam izveidotā komiteja,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1907/2006 XVII pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 11. jūnijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 396, 30.12.2006., 1. lpp.
         
         
            (2)  https://echa.europa.eu/previous-consultations-on-restriction-proposals/-/substance-rev/13918/term.
      
      
         
            PIELIKUMS
            Regulas (EK) Nr. 1907/2006 XVII pielikumā pievieno šādu ierakstu:
            
               
                           
                                       “73.
                                    
                                    
                                       (3,3,4,4,5,5,6,6,7,7,8,8,8-tridekafluoroktil)silāntriols
                                       Jebkurš tā mono-, di- vai tri-O-(alkil)atvasinājums (TDFA)
                                    
                                 
                        
                           
                                       1.
                                    
                                    
                                       Nedrīkst laist tirgū piegādei plašam patērētāju lokam pēc 2021. gada 2. janvāra atsevišķi vai jebkurā kombinācijā, koncentrācijā, kas ir vienāda ar vai lielāka par 2. daļām no miljarda (masas) vai pārsniedz to, maisījumos, kas satur organiskos šķīdinātājus, izsmidzināmos līdzekļos.
                                    
                                 
                                       2.
                                    
                                    
                                       Šajā ierakstā “izsmidzināmi līdzekļi” ir aerosola izsmidzinātāji, sūkņa smidzinātāji, sprūda smidzinātāji, ko pārdod kā aizsardzības vai impregnēšanas līdzekļus, ko uzklāj izsmidzinot.
                                    
                                 
                                       3.
                                    
                                    
                                       Neskarot citu Savienības noteikumu īstenošanu attiecībā uz vielu un maisījumu klasificēšanu, iepakošanu un marķēšanu, tādu izsmidzināmu līdzekļu iepakojumu, kuri satur (3,3,4,4,5,5,6,6,7,7,8,8,8-tridekafluoroktil)silāntriolu un/vai TDFA kopā ar organiskajiem šķīdinātājiem, kurus saskaņā ar 1. punktu laiž tirgū profesionālai lietošanai, skaidri un neizdzēšami marķē šādi: “Tikai profesionāliem lietotājiem” un “Ieelpojot iestājas nāve” kopā ar piktogrammu GHS06.
                                    
                                 
                                       4.
                                    
                                    
                                       Drošības datu lapu 2.3. iedaļā iekļauj šādu informāciju: “(3,3,4,4,5,5,6,6,7,7,8,8,8-tridekafluoroktil) silāntriola un/vai jebkura tā mono-, di- vai tri-O-(alkil)atvasinājuma, kura koncentrācija ir vienāda ar vai lielāka par 2. daļām no miljarda (masas), un organisko šķīdinātāju maisījumi izsmidzināmos līdzekļos ir paredzēti tikai profesionāliem lietotājiem un ir marķēti ar “Ieelpojot iestājas nāve”.”
                                    
                                 
                                       5.
                                    
                                    
                                       1., 3. un 4. punktā minētie organiskie šķīdinātāji ietver organiskos šķīdinātājus, ko izmanto kā aerosolu propelentus.”